पिछले एक साल से रोड पर दरार पड़ हुई थी। उसकी पुख्ता मरम्मत की बजाय प्रशासन बस खानापूर्ति कर रहा था। काफी समय से पड़ी इस दरार को प्रशासन तारकोल और रोड़ी से भर रहा था। इसी कारण सड़क की हालत ज्यादा खराब हो गई और आखिर शनिवार को सड़क टूटकर झील में समा गई। गनीमत ये रही कि जब ये हादसा हुआ तब सड़क पर कोई मौजूद नहीं था। लोअर रोड की सड़क टूटने के बाद उसपर आवाजाही पूरी तरह से रोक दी गई है। इस कारण अपर मॉल रोड पर भार बढ़ गया है।